Okresná prokuratúra Levice 
Šafárikova 7, 934 01 Levice 1

Sp. zn. : 2 Pv 45/12/4402	Levice, 11.7.2012
EEČ : 2-31-79-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
prečin zanedbania povinnej výživy podľa § 207 odsek 1 Trestného zákona, ktoré sa mal dopustiť tým spôsobom, že v období od 01.11.2011 do 25.04.2012 neplnil riadne svoju povinnosť vyživovať svoju dcéru XXXXX, nar. 02.11.2001, hoci mu táto povinnosť vyplýva z rozsudku Okresného súdu v Kežmarku sp. zn. 3C 226/2007 zo dňa 28.02.2008, právoplatného dňa 03.06.2008 v spojení s § 62 ods. 1 Zákona o rodine mesačne v sume 99,58 Eur do rúk matky dieťaťa XXXXX, čím mu na výživnom vznikla v uvedenom období zaostalosť vo výške 597,48 Eur, 
lebo zanikla trestnosť činu
Odôvodnenie:
	Poverený príslušník  uznesením ČVS: ORP-74/ZE-LV-2012 dňa 18.01.2012 podľa § 199 ods. 1 Tr. por. začal trestné stíhanie vo veci prečinu zanedbania povinnej výživy podľa § 207 ods. 1 Trestného zákona a zároveň podľa § 206 ods. 1 Tr. por. vzniesol obvinenie XXXXX pre uvedený prečin na tom skutkovom základe, ako to vyplýva z výrokovej časti tohto uznesenia. 

         Vykonaným dokazovaním bolo zistené, že obvinený XXXXX od 01. 11.2011 do 25.04.2012 plnil  svoju zákonnú povinnosť vyživovať svoju dcéru XXXXX, nar. 02.11.2001, nepravidelne. XXXXX súdu v Kežmarku sp. zn. 3C 226/2007  zo dňa 28.02.2008, právoplatného dňa 03.06.2008, v spojení s § 62 ods. 1 Zákona o rodine, bol obv. XXXXX zaviazaný, aby prispieval na výchovu svojej dcéry mesačne sumou 99,58 Eur do rúk XXXXX, nar. 14.03.1980, bytom XXXXX, Kpt. Nálepku č. 39, matky dieťaťa, vždy do 15. dňa príslušného mesiaca počnúc dňom 03.06.2008, pričom mu na výživnom vznikla v uvedenom období zaostalosť vo výške 597,48 Eur.  
	       
Trestného činu zanedbania povinnej výživy podľa § 207 ods. 1 Tr. zák. sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
         
V priebehu vyšetrovania bolo preukázané, že XXXXX v predmetnom období  túto svoju povinnosť neplnil, čím mu vznikol dlh na výživnom vo vyššie uvedenej sume.         
         
Podľa § 86 písm. a/  Tr. zák. trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Poškodená XXXXX podala trestné oznámenie na XXXXX dňa 16.01.2012, nakoľko od obvineného do tohto dňa výživné neobdržala.
         
Keďže obv. XXXXX dňa 16.03.2012, 22.03.2012 a 25.04.2012 zaplatil bankovým prevodom na účet XXXXX výživné v sume 600,- Eur, čím v priebehu prípravného konania bola splnená zákonná povinnosť obvineného, t.j.  dlžné výživné bolo v plnej výške uhradené vrátane mesiaca apríl 2012 a čin obvineného nemal trvalo nepriaznivé následky, s poukazom na ustanovenie § 86 písm. a/ Tr. zák.  zanikla trestnosť jeho konania. 

Došlo tak k splneniu podmienok zániku trestnosti činu, ktorý je dôvodom na zastavenie trestného stíhania v zmysle § 215 ods. 1 písm. h/ Trestného poriadku, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Hetényiová
prokurátorka